2021. gada 2. jūnijā Rīkojums Nr. 370

Rīgā (prot. Nr. 45 20. §)

**Par apropriācijas pārdali**

1. Atļaut Kultūras ministrijai 2021. gadā veikt apropriācijas pārdali starp izdevumu kodiem atbilstoši ekonomiskajām kategorijām valsts budžeta apakšprogrammas 19.07.00 "Mākslas un literatūra" ietvaros, samazinot izdevumus precēm un pakalpojumiem atlīdzības izmaksai par publisko patapinājumu 36 714 *euro* apmērā un palielinot izdevumus sociālajiem pabalstiem 36 714 *euro* apmērā, lai nodrošinātu pabalstu izmaksu par radošo darbu baleta māksliniekiem, kuri atbrīvoti no darba baleta mākslinieka profesijā līdz 1998. gada 31. decembrim.

2. Kultūras ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

Ministru prezidents A. K. Kariņš

Kultūras ministrs N. Puntulis